Fyrir stuttu var mér boðið að halda fyrirlestur um starfendarannsóknir í námskeiði fyrir iðngreinafólk á Menntavísindasviði Háskóla Íslands . Þetta væri ekki í frásögur færandi ef hlutirnir hefðu gengið eðlilega fyrir sig . Það gerðu þeir nefnilega ekki . Það varð ekkert úr fyrirlestrinum , eða öllu heldur ekkert að ráði . Þetta átti að vera svona Power Point fyrirlestur . Ég hafði útbúið 25 glærur og sett þær á minniskubb . Kominn á staðinn spurði umsjónarkona námskeiðsins , hún Elsa , hvort ég væri með glærur . Ég játti því , lét hana hafa minniskubbinn sem hún stakk í samband við borðtölvuna og tók svo afrit af glærunum yfir á skjáborðið . Allt klárt og ekki laust við að ég hlakkaði til að sýna nemendum , iðgreinafólkinu , þessar frábæru glærur mínar . Ég er nefnilega ansi góður í Power Point ! Lesa meira … Rósa Eggertsdóttir . ( 2019 ) . Hið ljúfa læsi . Handbók um læsiskennslu fyrir kennara og kennaranema . Akureyri : Höfundur . Síðastliðið haust ( 2019 ) sendi Rósa Eggertsdóttir frá sér bókina Hið ljúfa læsi , Handbók um læsiskennslu fyrir kennara og kennaranema . Rósa er mörgum kennurum að góðu kunn því hún er höfundur Byrjendalæsis , leiðbeininga um læsiskennslu í 1. og 2. bekk , sem um það bil helmingur grunnskóla á Íslandi hefur tekið upp . Byrjendalæsi ( BL ) má kalla hugmyndafræði um læsiskennslu , eða kennsluhætti , fremur en kennsluaðferð , þar sem BL snýst um að beita mörgum og fjölbreyttum kennsluaðferðum í læsiskennslu byrjenda , en á samvirkan hátt og innan ákveðins ramma eða skipulags , þannig að bæði nemendur og kennarar séu meðvitaðir um hvað þeir eru að gera hverju sinni . Með hugtakinu læsi er ekki átt við að vera læs í þeim skilningi að geta tæknilega stautað sig gegnum texta . Hugtakið læsi í bók Rósu snýst fyrst og fremst um lesskilning , sem margir fræðimenn og alþjóðleg samtök líkt og UNESCO hafa stuðst við ( Baldur Sigurðsson , [ 2013 ] ) : Í stuttu máli má segja að læsi snúist um að geta skilið og notað ritað mál ( lesið og skrifað ) sjálfum sér til gagns og gleði , skilnings og sköpunar . Lesa meira … „ Gerðu það sem þú getur , með það sem þú hefur , þar sem þú ert “ ( Theodore Roosevelt ) Greinarhöfundur varð þess heiðurs aðnjótandi að fylgja tveimur kennarahópum til Denver í byrjun nóvember 2019 . Við vorum ekki á leið í skíðaferð í Klettafjöllunum heldur lá leiðin á námskeið í kennslukerfinu Daily 5 sem hefur fengið íslenska heitið Fimman eða Læsisfimman . Námskeiðið stóð í tvo daga og því stýrði Gail Boushey , frumkvöðull Daily 5 , reyndur kennari , kennsluráðgjafi og höfundur bóka sem fjalla um Fimmuna . Sjaldan hef ég setið námskeið stýrt af jafnmikilli fagmennsku og eldmóði . Þarna er á ferðinni afburðasnjall kennari sem hefur ástríðu fyrir starfi sínu og leggur ómælda vinnu í að miðla þekkingu sinni og reynslu til annarra . Öll hugmyndafræði og hagnýt ráð voru studd með vísunum í rannsóknir og fræðikenningar og öllum spurningum gat hún svarað af dýpt og nákvæmni , en um leið af næmi og skilningi á aðstæðum kennara . Hún notaði fjölbreyttar leiðir til að halda okkur við efnið , örva áhugann og kveikja hugmyndir , s.s. myndir , myndskeið og tónlist . Einnig benti hún á fjölmargar bækur og efni sem hún taldi geta gagnast okkur . Það er sex klukkutíma tímamunur milli Íslands og Denver en við fundum lítið fyrir því og það segir mikið um gæði námskeiðsins . Lesa meira … Sérstök velferðarstofa , ætluð til iðkunar núvitundar , hugleiðslu og jóga , hefur verið starfrækt við Grunnskólann í Borgarnesi síðan haustið 2017 . Gengur það rými undir nafninu Búbblan í daglegu tali og vísar þá til enska orðsins bubble . Allir nemendur skólans hafa tækifæri til að fara í slökun í Búbblunni og einnig eru tímar í boði fyrir starfsfólk skólans . Markmiðið með Búbblunni var að finna leiðir til að kynna fyrir nemendum aðferðir til að auka velferð þeirra og vellíðan og flétta þær inn í daglegt skólastarf þannig að allir nemendur skólans hefðu möguleika á því að nýta sér þær . Lögð var áhersla á að nota gagnreyndar aðferðir byggðar á fræðilegum grunni jákvæðrar sálfræði . Skoðað var hvað gert hafði verið annars staðar og valdar úr aðferðir sem höfðu reynst vel og þóttu henta til að nota í íslenskum grunnskólum . Lesa meira … Ég tel að allir hafi gagn af því að horfa inn á við í sínu starfi og þá gildir einu hver starfsaldurinn er . Með því hef ég lært heilmikið inn á sjálfan mig , fundið styrkleika og veikleika en einnig fundið styrkleika í veikleikunum . Þessa helgi fór fram fundur tveggja valdamestu manna veraldar í Höfða í Reykjavík . Er nær dró varð ljóst að Raisa kæmi en Nancy ekki . Kannski hafði hún öðru að sinna , kannski er hún lasin . “ Því miður venjast margir nemendur á að þeirra hlutverk sé alls ekki að hugsa . Þeir telja til dæmis frekar að sitt hlutverk sé : Að skrifa niður það sem kennarinn segir eða skrifar Að herma eftir einhverjum reikniaðferðum sem kennarinn setur fram Að bíða eftir því að kennarinn segi nákvæmlega „ hvað á að gera “ Að þóknast kennaranum Okkur segir reyndar svo hugur um að þetta eigi allt við um fleiri námsgreinar en stærðfræði , enda hafa ýmsir fræðimenn haldið því fram að lærdómur sé fyrst og fremst einhvers konar spor sem hugsun skilur eftir sig . Hann er einkum kunnur fyrir skrif sín um viðfangsefni sem liggja á mörkum siðfræði og menntavísinda . Það hjálpar þó að hafa einhver kynni af heimspekilegri siðfræði og rökræðu um hlutverk og tilgang skóla . Alltaf jafn spennandi að hitta einhvern frá stað sem maður þekkir ekki . Í pistlinum skoðaði ég þessa skólasögu Bubba í táknfræðilegu ljósi , nánar tiltekið í ljósi félagslegrar táknfræði og komst þá að þeirri niðurstöðu að hann hefði , líkt og margir aðrir nemendur , verið fórnarlamb gamalgróinnar hugmyndafræði sem einblínir á tungumálið og telur skrifleg próf bestu leiðina til að meta þekkingu og færni nemenda . Lesa meira …